How to Get Away with Murder (2ος κύκλος)

Το ABC παρήγγειλε τον δεύτερο κύκλο της τηλεοπτικής δραματικής σειράς How to Get Away with Murder στις 7 Μαΐου 2015. Ο δεύτερος κύκλος ξεκίνησε να προβάλλεται στις 24 Σεπτεμβρίου 2015 και ολοκληρώθηκε στις 17 Μαρτίου 2016 έπειτα από 15 επεισόδια, όσα επεισόδια είχε και ο πρώτος κύκλος. Ο αριθμός των επεισοδίων ήταν αποτέλεσμα της συμφωνίας που είχε γίνει με τη Βαϊόλα Ντέιβις η σειρά να είναι περιορισμένη και να αποτελείται από 15 ή 16 επεισόδια ανά κύκλο. Μια προωθητική αφίσα κυκλοφόρησε στις 18 Αυγούστου και το τρέιλερ στις 10 Σεπτεμβρίου 2015.

Η σειρά συνέχισε να λαμβάνει διακρίσεις και για τον δεύτερο κύκλο της. Ο δεύτερος κύκλος ήταν υποψήφιος στην κατηγορία της Καλύτερης Δραματικής Σειράς στα βραβεία NAACP Image και στα βραβεία GLAAD Media. Η Βαϊόλα Ντέβις κέρδισε το βραβείο του Σωματίου των Ηθοποιών για την ερμηνεία της στην κατηγορία του Α' Γυναικείου Ρόλου σε Δραματική Σειρά, ενώ υπήρξε υποψήφια στην ίδια κατηγορία στα βραβεία Έμμυ, στα βραβεία NAACP Image, στα τηλεοπτικά βραβεία Critics' Choice και στις Χρυσές Σφαίρες.

Πλοκή
Η Αναλίζ Κίτινγκ, καθηγήτρια νομικής και συνήγορος υπεράσπισης στο Πανεπιστήμιο του Μίντλτον, επιλέγει πέντε φοιτητές για να δουλέψουν μαζί της στο δικηγορικό της γραφείο· τους Γουές Γκίμπινς, Κόνορ Γουόλς, Μικαέλα Πρατ, Άσερ Μίλστοουν και Λόρελ Καστίγιο. Στο δικηγορικό γραφείο εργάζονται επίσης ο Φρανκ Ντελφίνο και η Μπόνι Γουίντερμποτομ, δικηγόρος και συνεργάτιδα της Αναλίζ.

Τα πρώτα εννέα επεισόδια επικεντρώνονται στην υπόθεση των Κέιλεμπ και Κάθριν Χάπσταλ, την οποία αναλαμβάνει η Αναλίζ, όπου τα δύο αδέλφια κατηγορούνται για την εμπλοκή τους στον θάνατο των θετών γονιών τους. Στο μεταξύ, ο Γουές συνεργάζεται με τον θετό αδελφό της Ρεμπέκα προσπαθώντας να την βρουν. Ο Κόνορ έχει προβλήματα στη σχέση του με τον Όλιβερ, ενώ ο Άσερ αρχίζει να συνεργάζεται με τη βοηθό εισαγγελέα, Έμιλυ Σινκλαίρ, ώστε να προστατέψει τα δικά του μυστικά. Στο τέλος του μισού κύκλου, η Σινκλαίρ δολοφονείται και η Αναλίζ βοηθά στη συγκάλυψη του φόνου, με συνέπεια να πυροβοληθεί στο στομάχι από τον Γουές.

Το δεύτερο μέρος του κύκλου επικεντρώνεται στην έρευνα του Γουές γύρω από την αυτοκτονία της μητέρας του, η οποία έγινε δέκα χρόνια πριν, και αποκαλύπτεται μέσω αναδρομών στο παρελθόν το πώς εμπλέκεται σε αυτήν η Αναλίζ. Ο κύκλος τελειώνει με την Αναλίζ να ανακαλύπτει πως ο Φρανκ ήταν ο υπεύθυνος για το ατύχημά της πριν χρόνια, στο οποίο έχασε το μωρό της, και τον διώχνει. Η Μικαέλα και ο Άσερ κάνουν σεξ και ο Γουές συναντά τον βιολογικό του πατέρα, αμέσως πριν κάποιος ελεύθερος σκοπευτής τον πυροβολήσει στο κεφάλι και τον σκοτώσει μπροστά στα μάτια του έκπληκτου Γουές.

Ηθοποιοί και χαρακτήρες

Βασικοί
Βαϊόλα Ντέιβις ως Αναλίζ Κίτινγκ
Μπίλι Μπράουν ως Νέιτ Λέιχι
Άλφρεντ Ένοχ ως Γουές Γκίμπινς
Τζακ Φαλάχι ως Κόνορ Γουόλς
Άτζα Ναόμι Κινγκ ως Μικαέλα Πρατ
Ματ ΜακΓκόρι ως Άσερ Μίλστοουν
Κάρλα Σόουζα ως Λόρελ Καστίγιο
Τσάρλι Γουέμπερ ως Φρανκ Ντελφίνο
Λίζα Βάιλ ως Μπόνι Γουίντερμποτομ

Επαναλαμβανόμενοι
Σάρα Μπερνς ως Έμιλι Σινκλαίρ
Κέντρικ Σάμπσον ως Κέιλεμπ Χάπσταλ
Έιμι Οκούντα ως Κάθριν Χάπσταλ
Φάμκε Γιάνσεν ως Ιβ Ρόθλο
Κόνραντ Ρικαμόρα ως Όλιβερ Χάμπτον
Τζον Πόσι ως Γουίλιαμ Μίλστοουν
Ματ Κόεν ως Λίβαϊ Γουέσκοτ
Τζέφερσον Γουάιτ ως Φίλιπ Τζέσαπ
Κέλσεϊ Σκοτ ως Ρόουζ Έντμοντ
Άιζακ Ράιαν Μπράουν ως Κρίστοφ Έντμοντ
Τομ Βέρικα ως Σαμ Κίτινγκ
Άνταμ Άρκιν ως Γουάλας Μαχόνεϊ
Μπενίτο Μαρτίνεζ ως Τοντ Ντένβερ

Guest
Κέιτι Φίντλεϊ ως Ρεμπέκα Σάτερ
Τζοάν ΜακΜάρτρεϊ ως Ελένα Χάπσταλ
Σέρι Σάουμ ως Τάνια Ράντολφ
Ενούκα Οκούμα ως Νία Λέιχι
Αλεξάνδρα Μπίλινγκς ως Τζιλ Χάρτφορντ
Γουίλσον Μπέθελ ως Τσαρλς Μαχόνεϊ
Ροξάν Χαρτ ως Σύλβια Μαχόνεϊ
Τζένιφερ Πάρσονς ως Λυδία Μίλστοουν
Σίσελι Τάισον ως Οφήλια Χάρκνες
Έμιλι Σουάλλου ως Λίζα Κάμερον
Ρότζερ Ρόμπινσον ως Μακ Χάρκνες
Γκουέντολιν Μουλάμπα ως Σελεστίν Χάρκνες

Επεισόδια
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση σε ΗΠΑ(εκατομμύρια)

Παραγωγή
Ανάπτυξη
Η σειρά ανανεώθηκε από το ABC για δεύτερο κύκλο επεισοδίων στις 7 Μαΐου 2015, αν κι αυτό είχε επιβεβαιωθεί μέσω ενός προωθητικού βίντεο που ακολούθησε το τέλος του πρώτου κύκλου και μίας νωρίτερης δήλωσης της Βαϊόλα Ντέιβις, η οποία επιβεβαίωσε την ανανέωση στα τελευταία γυρίσματα του πρώτου κύκλου. Ο κύκλος θα αποτελείτο από 15 επεισόδια, όπως ακριβώς και ο προηγούμενος. Στις 23 Ιουλίου 2015, το Entertainment Weekly ανέφερε πως η ταυτότητα του δολοφόνου της Ρεμπέκα θα αποκαλυπτόταν στο πρώτο κιόλας επεισόδιο. Στις 17 Αυγούστου 2015, κυκλοφόρησε μια προωθητική αφίσα για τον δεύτερο κύκλο.

Ο δεύτερος κύκλος ξεκίνησε να προβάλλεται στις 24 Σεπτεμβρίου 2015, με εννέα επεισόδια να προβάλλονται στο πρώτο μισό της σεζόν και τα οποία ολοκλήρωσαν την προβολή τους στις 19 Νοεμβρίου 2015. Το υπόλοιπο πρόγραμμα του καναλιού ανακοινώθηκε στις 16 Νοεμβρίου 2015, όπου ανακοινώθηκε επίσης πως τα υπόλοιπα έξι επεισόδια της σειράς θα ξεκινούσαν να προβάλλονται στις 11 Φεβρουαρίου 2016. Το φινάλε του δεύτερου κύκλου προβλήθηκε στις 17 Μαρτίου 2016, με τη σειρά The Catch να παίρνει τη θέση του για το υπόλοιπο της τηλεοπτικής σεζόν 2015-16. Στις 3 Μαρτίου 2016, ανακοινώθηκε από το ABC πως το How to Get Away with Murder ανανεώθηκε για τρίτο κύκλο επεισοδίων.

Η παραγωγή για τον δεύτερο κύκλο ξεκίνησε στις 21 Μαΐου 2015, με τη Σόντα Ράιμς να ανακοινώνει στον προσωπικό της λογαριασμό στο Twitter πως ο Πίτερ Νόγουολκ και οι σεναριογράφοι του εργάζονταν πυρετωδώς για τη χαρτογράφηση του δεύτερου κύκλου. Το πρώτο διάβασμα για την πρεμιέρα έγινε στις 14 Ιουλίου 2015, με τον τίτλο του επεισοδίου να αποκαλύπτεται επίσης.

Κάστινγκ
Ο δεύτερος κύκλος της σειράς περιλαμβάνει στο βασικό του καστ εννέα ηθοποιούς, όλοι από τους οποίους επέστρεψαν από τον προηγούμενο κύκλο. Η Βαϊόλα Ντέιβις υποδύεται την πρωταγωνίστρια της σειράς, Καθηγήτρια Αναλίζ Κίτινγκ, μία υψηλού προφίλ δικηγόρου υπεράσπισης, η οποία διδάσκει επίσης στο Πανεπιστήμιο του Μίντλτον. Ο Μπίλι Μπράουν έχει τον ρόλο του Ντετέκτιβ Νέιτ Λέιχι και εραστή της Αναλίζ. Υπάρχουν πέντε φοιτητές οι οποίοι εργάζονται στο δικηγορικό γραφείο της Αναλίζ. Ο Γουές (Άλφρεντ Ένοχ), ο οποίος είναι καταρρακωμένος από την υποτιθέμενη φυγή της Ρεμπέκα. Ο Κόνορ Γουόλς (Τζακ Φαλάχι) ο οποίος βρίσκεται σε μια δύσκολη κατάσταση μετά την είδηση πως ο σύντροφός του, Όλιβερ Χάμπτον (Κόνραντ Ρικαμόρα), είναι θετικός στον HIV. Η Μικαέλα Πρατ (Άτζα Ναόμι Κινγκ) η οποία είναι φιλόδοξη και όνειρό της ήταν να γίνει όσο επιτυχημένη είναι η Αναλίζ. Ο Άσερ Μίλστοουν (Ματ ΜακΓκόρι) ο οποίος προέρχεται από υψηλά κοινωνική τάξη και οικογένεια. Και η Λόρελ Καστίγιο (Κάρλα Σόουζα), μια ιδεαλίστρια. Ο Τσάρλι Γουέμπερ υποδύεται τον Φρανκ Ντελφίνο, έναν από τους εργαζόμενους στο δικηγορικό γραφείο της Αναλίζ, ο οποίος δεν είναι δικηγόρος αλλά μπορεί να χειρίζεται ειδικές αποστολές οι οποίες απαιτούν διακριτική ευχέρεια. Και τέλος, η Λίζα Βάιλ ενσαρκώνει τη Μπόνι Γουίντερμποτομ, τη δικηγόρο και συνεργάτιδα της Αναλίζ στο δικηγορικό της γραφείο.

Στις 14 Ιουλίου 2015, ανακοινώθηκε πως ο δεύτερος κύκλος θα σύστηνε αρκετούς νέους χαρακτήρες, συμπεριλαμβανομένου και μιας οικογένειας η οποία θα αποτελείτο από τους Κέιλεμπ, Κάθριν και Ελένα Χάπσταλ. Η Κέιτι Φίντλεϊ επέστρεψε για να υποδυθεί τον χαρακτήρα της Ρεμπέκα Σάτερ, η οποία είχε δολοφονηθεί στο φινάλε του πρώτου κύκλου, ενώ ο Τομ Βέρικα, ο οποίος είχε υποδυθεί τον σύζυγο της Αναλίζ, Σαμ, και είχε επίσης δολοφονηθεί, εμφανίστηκε στον δεύτερο κύκλο μέσω αναδρομικών σκηνών. Στις 22 Ιουλίου 2015, ανακοινώθηκε πως ο Κέντρικ Σάμπσον, γνωστός από τη συμμετοχή του στη σειρά The Vampire Diaries, προσλήφθηκε στον δεύτερο κύκλο με τον χαρακτήρα του να εμφανίζεται στο πρώτο επεισόδιο. Στις 31 του ίδιου μήνα, το TVLine ανέφερε πως η Φάμκε Γιάνσεν είχε επίσης προσληφθεί στη σειρά ως μία λαμπρή, σεβαστή δικηγόρος υπεράσπισης, η οποία θα εμφανιζόταν σε αρκετά επεισόδια με την πρώτη της εμφάνιση να γίνεται στο πρώτο επεισόδιο.

Στις 11 Αυγούστου 2015, ανακοινώθηκε πως ο Ματ Κόεν θα είχε έναν επαναλαμβανόμενο ρόλο στον δεύτερο κύκλο της σειράς, με τον χαρακτήρα του να ονομάζεται Λίβαϊ και να περιγράφεται ως ένας σέξι τύπος που δουλεύει στα άκρα. Εμφανίστηκε συνολικά σε τρία επεισόδια με την πρώτη του εμφάνιση να γίνεται στο δεύτερο επεισόδιο του κύκλου. Στις 31 Αυγούστου 2015, το Variety ανέφερε πως η Έιμι Οκούντα θα υποδυόταν έναν επαναλαμβανόμενο χαρακτήρα, αλλά δεν αποκαλύφθηκαν περισσότερες λεπτομέρειες για αυτόν. Η Σέρι Σάουμ ανακοινώθηκε ως guest στις 30 Σεπτεμβρίου 2015. Στις 14 Ιανουαρίου 2016, ανακοινώθηκε πως οι Γουίλσον Μπέθελ, Άνταμ Άρκιν και Ροξάν Χαρτ θα εμφανίζονταν επίσης στη σειρά ως η οικογένεια Μαχόνεϊ. Ο Μπέθελ υποδύθηκε τον Τσαρλς Μαχόνεϊ, με τους Άρκιν και Χαρτ να υποδύονται τους γονείς του, Γουάλας και Σύλβια αντίστοιχα.

Υποδοχή
Κριτικές
Ο δεύτερος κύκλος της σειράς έλαβε θετικές κριτικές. Η σελίδα συλλογής κριτικών Rotten Tomatoes δίνει στον κύκλο ποσοστό αποδοχής 93%, βασισμένο σε 87 κριτικές. Στο τμήμα ομοφωνίας αναφέρεται: «Αναπτύσσοντας μια πιο δυνατή αφήγηση σε αυτόν τον κύκλο, το How to Get Away with Murder πετάει μέσα στο μείγμα περισσότερα απίθανα σοκ και υψηλές προσδοκίες, προσθέτοντας εξωφρενικά καύσιμα σε μια εθιστική φωτιά.»

Η Λέσλεϊ Μπροκ από το Paste Magazine, επαίνεσε τον δεύτερο κύκλο βαθμολογώντας τον με 9/10 και γράφοντας: «Δεν του το είχα του How to Get Away with Murder, το οποίο έχει φέρει τα πάνω κάτω στις πλοκές όλων των άλλων σειρών του ABC δείχνοντάς τους πως τίποτα δεν είναι αδύνατον, να πετάξει την αιμομιξία μέσα σε ένα ήδη τυχαίο μείγμα». Ο Κάιλ Άντερσον από το περιοδικό Entertainment Weekly, έγραψε πως με την Ντέιβις στην πρώτη γραμμή, η σειρά δεν μπορεί να ξεφύγει με τίποτα.

Τηλεθέαση
 No. Τίτλος Ημερομηνία προβολής Τηλεθέαση/Μερίδιο (18-49) Τηλεθεατές (εκατομμύρια) DVR (18-49) DVR τηλεθεατές (εκατομμύρια) Σύνολο(18-49) Σύνολο τηλεθεατών (εκατομμύρια) 1 It's Time to Move On 24 Σεπτεμβρίου 2015 2.6/9 8.38 1.7 4.62 4.3 12.99 2 She's Dying 1 Οκτωβρίου 2015 2.3/8 7.53 1.8 4.29 4.1 11.82 3 It's Called the Octopus 8 Οκτωβρίου 2015 2.2/7 7.22 1.5 4.00 3.7 11.22 4 Skanks Get Shanked 15 Οκτωβρίου 2015 2.0/7 6.81 1.6 4.04 3.6 10.85 5 Meet Bonnie 22 Οκτωβρίου 2015 2.1/7 6.95 1.6 3.99 3.7 10.94 6 Two Birds, One Millstone 29 Οκτωβρίου 2015 1.8/6 6.27 1.7 4.08 3.5 10.35 7 I Want You to Die 5 Νοεμβρίου 2015 1.9/6 6.49 1.7 4.00 3.6 10.49 8 Hi, I'm Philip 12 Νοεμβρίου 2015 1.9/6 6.71 1.7 3.81 3.6 10.52 9 What Did We Do? 19 Νοεμβρίου 2015 2.3/8 7.19 1.6 3.98 3.9 11.16 10 What Happened to You, Annalise? 11 Φεβρουαρίου 2016 1.8/6 5.82 1.8 4.25 3.6 10.07 11 She Hates Us 18 Φεβρουαρίου 2016 1.5/5 4.88 1.5 3.91 3.0 8.78 12 It's a Trap 25 Φεβρουαρίου 2016 1.5/5 4.86 1.6 3.83 3.1 8.69 13 Something Bad Happened 3 Μαρτίου 2016 1.4/5 4.53 1.5 3.84 2.9 8.37 14 There's My Baby 10 Μαρτίου 2016 1.4/5 4.80 1.5 3.92 2.9 8.72 15 Anna Mae 17 Μαρτίου 2016 1.4/5 5.29 1.5 3.63 2.9 8.93

Διακρίσεις
 Βραβεία Κατηγορία Υποψήφιοι Αποτέλεσμα Βραβεία People's Choice Αγαπημένο Τηλεοπτικό Δράμα How to Get Away with Murder  Αγαπημένη Δραματική Τηλεοπτική Ηθοποιός Βαϊόλα Ντέιβις  Βραβεία NAACP Image Διασκεδαστής της Χρονιάς Βαϊόλα Ντέιβις  Καλύτερη Δραματική Σειρά How to Get Away With Murder  Α' Γυναικείος Ρόλος σε Δραματική Σειρά Βαϊόλα Ντέιβις  Β' Αντρικός Ρόλος σε Δραματική Σειρά Άλφρεντ Ένοχ  Β' Γυναικείος Ρόλος σε Δραματική Σειρά Σίσελι Τάισον  Καλύτερος Σεναριογράφος σε Δραματική Σειρά Έρικα Γκριν Σουάφορντ, Νταγκ Στόκστιλ(Επεισόδιο: «Mama's Here Now»)  Βραβεία Σωματείου Ηθοποιών Εξαιρετική Ερμηνεία από Γυναίκα Ηθοποιό σε Δραματική Σειρά Βαϊόλα Ντέιβις  Χρυσές Σφαίρες Α' Γυναικείος Ρόλος σε Τηλεοπτική Δραματική Σειρά Βαϊόλα Ντέιβις  Τηλεοπτικά Βραβεία Critics' Choice Α' Γυναικείος Ρόλος σε Δραματική Σειρά Βαϊόλα Ντέιβις  Βραβεία GLAAD Media Καλύτερη Δραματική Σειρά How to Get Away With Murder  Βραβεία Gold Derby Καλύτερη Δραματική Ηθοποιός Βαϊόλα Ντέιβις  Καλύτερη Δραματική Guest Ηθοποιός Φάμκε Γιάνσεν  Βραβεία Έμμυ Α' Γυναικείος Ρόλος σε Δραματική Σειρά Βαϊόλα Ντέιβις 

Κυκλοφορία DVD
  Ολόκληρος ο Δεύτερος Κύκλος Λεπτομέρειες Ειδικά Ένθετα 15 Επεισόδια
 Αγγλικοί, Γαλλικοί και Ισπανικοί υπότιτλοι Κομμένες Σκηνές - Στιγμές που δεν είδατε από τον δεύτερο κύκλο
 Γυρίσματα Ημερομηνία κυκλοφορίας Περιοχή 1 Περιοχή 2 Περιοχή 4 21 Ιουνίου 201614 Νοεμβρίου 2016 2 Νοεμβρίου 2016

Παραπομπές

Εξωτερικοί σύνδεσμοι



Κ
Κατηγορία:Τηλεοπτικοί κύκλοι